Животът е дар, Джил Едуардс
Животът е дар, Джил Едуардс
---------------------------


### Четирите космически тайни, които ще ви помогнат да сбъднете своите мечти.


***Ако имате мечта, можете да накарате тази мечта да се сбъдне.*** Независимо какво се е случило в миналото. Независимо в кой момент от своя живот ще започнете нейното реализиране. Независимо какво мислят другите. Вие можете да създадете своя рай на земята, независимо каква е отправната ви точка. Трябва само да разберете как функционират законите за създаването на реалността, да се фокусирате върху това, което искате, след което да отстъпите встрани, за да не пречите сами на себе си. Каквото и да поискате, тази любяща Вселена винаги казва "да" - и иска да ви поднесе даровете си. Затова тя може да ви напътства при всяка стъпка по пътя към вашата мечта.

С помощта на многобройните практически насоки и напътствия, които дава ***Джил Едуардс,*** вие можете да тръгнете по пътя към осъществяване на всяка своя мечта - независимо дали искате успех и богатство, добро здраве, любящи връзки, идеална работа или дом, или желаете да привлечете сродна душа, да дадете своя принос на света, или просто да откриете вътрешен мир и радост.

**В тази прекрасна книга Джил Едуардс ви предлага четири космически тайни, с помощта на които можете да създадете живота на своите мечти:**
* тайната да виждате и възприемате живота като дар
* тайната на закона за привличането
* тайната да бъдете винаги в потока на космическото изобилие
* тайната на практикуването на безусловна любов


**Джил Едуардс** е квалифициран клиничен психолог, духовен учител и автор на много книги за духовно самоусъвършенстване и разкриване на личната сила и потенциал, сред които и бестселърите "[Да живееш с вълшебство](https://poznanie.net/bookstore/da-zhiveesh-s-vylshebstvo-dzhil-eduards/)" и "[Дива любов](https://poznanie.net/bookstore/diva-liubov-dzhil-eduards/)". Тя работи в сферата на метафизиката, шаманизма и енергийната психология и провежда семинарите "Да живееш с вълшебство".

**Съдържание**
Благодарности
Предговор
Животът е дар
Чудната тайна
Включете се в потока
Вътрешният глас на любовта
Превърнете се в лазерен лъч
Усмихнете се и се пуснете по течението
Всичко се развива по съвършен начин
Можете да направите разлика
Осмелете се да живеете, осмелете се да мечтаете
Послеслов
Бележки